als_Latn dik_Latn sag_Latn
Perditesimi i Fundit 11:29 - 27/06/2017
12:12 - 05/06/2017 Redaktori Intervista, POLITIKE 0
Ish-Presidenti i Republikës dhe kreu i FRD-së, Bamir Topi flet për paktin mes Bashës dhe Ramës: Basha bëri marrëveshjen më të turpshme në historinë e PD
Intervistoi: Qamil Xhani
Ish-Presidenti Bamir Topi e cilëson marrëveshjen mes Edi Ramës dhe Lulzim Bashës si Pazar politik në dëm të demokracisë shqiptare. Në një intervistë dhënë për “Koha Jonë”, Bamir Topi shprehet se marrëveshja që u bë në “dhomën e gjumit” nuk dha asnjë garanci për zhvillimin e zgjedhjeve me standarde. Duke komentuar qëndrimin e PD-së dhe opozitës, Topi deklaron se Basha ka bërë një nga aktet më të turpshme në historinë e PD-së. “Luli duket shumë i vogël, i përdorur dhe pa ide për të ardhmen. Të vetmen gjë që ka ditur të bëjë mirë ai, ka qenë përdorimi i “urës së zjarrit” të dhënë nga Rama për t’ia vënë zjarrin të vetëve”,- shprehet Topi.
Kreu i FRD sheh një ngjashmëri në këtë pakt me atë që u bë mes PS dhe PD pas ngjarjes së Gërdecit dhe e gjitha kjo, në dëm të demokracisë dhe institucioneve. “Këta jo vetëm që nuk bënë Mea culpa, por kanë rënë dakord ta shkatërrojnë demokracinë e brishtë shqiptare me vullnet diabolik. Kjo situatë është plotësisht e njëjta me atë kur shpërtheu Gërdeci dhe në vend që të shihnim gjyqin politik të qeverisë nga opozita, pamë mjerisht marrëveshjen e 21 prillit 2008 dhe fillimin e betejës së organizuar për të nënshtruar institucionet e pavarura në Shqipëri”,- deklaron Bamir Topi.
Z.Topi pak ditë më parë e cilësuat paktin Rama-Basha si një marrëveshje okulte të dy personave në hall. Çfarë “halli” mendoni se i bëri bashkë dy kundërshtarët më të ashpër në politikë?
E vërtetë. Kështu e kam vlerësuar dhe sa më shumë kalojnë ditët e konfirmoj më tepër qëndrimin tim.
Së pari, duhet të theksoj me forcë se, qoftë në konstitucionin tim shpirtëror ashtu dhe politikisht kam qenë dhe mbetem njeri i marrëveshjeve në shoqëri e politikë, pasi kam bindjen se përçarjet na kanë bërë të jemi “ishull pa dritë” në Europë. E kam fjalën për marrëveshje të moralshme, parimore dhe në interes e transparence për shoqërinë.
Mesa kam kuptuar kjo nuk mund të quhet marrëveshje, por pazar, madje e bërë në orët e natës kur truri fiziologjikisht nuk oksigjenohet mirë, me fjalë të tjera mund të quhet “Aksham pazar” në terma të bisedimeve jo transparente për publikun.
Paradoksi më i madh në këndvështrimin tim ishte fakti se u futën në “dhomën e gjumit” për të garantuar zgjedhje të lira, ku ligji zgjedhor duhet të ishte kryefjala, prodhuan gjithçka, por vetëm ligjin e ri zgjedhor jo. Në këtë mënyrë garanci mori Luli për zgjedhjet, por jo publiku që nuk përfaqësohet vetëm nga ai.
Kjo është arsyeja që e quaj marrëveshje okulte e të pandershme të dy njerëzve në hall. Njëri se nuk po arrinte të gjente alibinë për të dalë nga çadra dhe tjetri pasi do të përbënte rastin e parë në 27 vite tranzicion që një qeveri organizonte zgjedhje që do të prodhonin një Parlament monist.
Në një marrëveshje ka gjithmonë një palë që fiton pak më shumë dhe për pasojë humbet pala tjetër. Mendoni se PD po humbet pas këtij pazari të Bashës?
Duhet gjykuar se mbi çfarë kushtesh politike. Brenda partisë dhe midis partive të koalicionit u ngrit gatishmëria e Lulit për të ndryshuar radikalisht qëndrimin. Presioni nga brenda dhe nga të dërguarit e posaçëm të perëndimit bëri që ai të dorëzohet pa kushte, por çuditërisht duke kërkuar në tavolinë edhe disa gjëra që Rama i dha me lehtësi. Kryeministri duke shfrytëzuar situatën e vështirë të PD-së dhe gjendjen e “urisë” ofroi “mish të helmuar” që përben rastin më të turpshëm të pozicionimit të PD e aleatëve në të gjithë historinë politike të saj. Në fakt është një marrëveshje, ku kanë fituar reciprokisht të dy nga pak, por kanë humbur zgjedhjet e lira e demokratike në Shqipëri. Kush thotë të kundërtën, se ligji aktual është i vlefshëm për të garantuar zgjedhje normale mashtron.
Për mënyrën si rrodhën ngjarjet me krizën politike, çadra, marrëveshja e fshehtë Rama-Basha, ndarja e qeverisë, administratës etj., a mendoni se Basha është “shitur” te Rama?
Së pari, në përgjigje të pyetjes së radhës, binomi Basha-Berisha, pasi nuk është veç Luli, po e degradojnë në mënyrë të pakthyeshme moralin e së djathtës në Shqipëri. Ata sot po luajnë aktin e fundit të “Kalit të Trojës”, akt djallëzor që veç dialog politik nuk mund të jetë. Për të kuptuar më shumë betejën elektorale që po zhvillohet, nuk përmendet më kanabisi, koncesionet, CEZ-i dhe nga ana tjetër nuk ka më beteja politike publike për korrupsionin e qeverisë. Sigurisht, Luli duket shumë i vogël, i përdorur dhe pa ide për të ardhmen. Të vetmen gjë që ka ditur të bëjë mirë ai, ka qenë përdorimi i “urës së zjarrit” të dhënë nga Rama për t’ia vënë zjarrin të vetëve. Nga pikëpamja morale kjo duket shumë e ulët. Sidoqoftë kemi parë ekzekutorin, por jo ideatorin , i cili qëndron i mbyllur në kullë e nuk prononcohet.
Politikanë që kanë pasur role drejtuese në PD, si Topalli e Imami kanë dalë hapur kundër Lulzim Bashës duke bërë akuza të paimagjinueshme më parë kundër tij. Si e shihni këtë lëvizje në PD?
Për hir të së vërtetës e kam parashikuar prej shumë kohësh. Historikisht Basha- Topalli kanë pasur marrëdhënie të acaruara,fyese, ku pozicioni i Jozefinës i lejonte “të keqtrajtonte” kolegun e saj, të cilin e parashikonte si njeriun që do të zëvendësonte Berishën. Këtë gjendje e kam parë qysh nga viti 2005, për ta përmbyllur me largimin e saj e shumë të tjerëve nga lista e deputetëve. Gjithsesi, mendoj se akoma të përjashtuarit nuk janë të sinqertë, madje Topalli shpreh hipokrizi të theksuar, pasi ajo e din mirë se ai që e ka përjashtuar është Sali Berisha, të cilin ajo vazhdon ta falënderojë. Pastaj, kush më shumë se Topalli ja ka bërë vetes, pasi ajo ka qenë një nga kryesoret në ndryshimin e Kushtetutës së vitit 2008, duke i kthyer kryetarët e partive në shefa të garnizoneve politike. Në politikë sidomos, kush nuk ka aftësinë për të parashikuar të ardhmen nuk e meriton atë.
Qeveria teknike “Rama-Basha” ka bërë që ideja e një koalicioni PS-PD të mos jetë më tabu pas zgjedhjeve. Çfarë mund të prodhojë në skenën politike dhe në shoqërinë shqiptare një qeverisje e tillë?
Qeveria teknike nuk mund të quhet e tillë, madje as në kohë lufte nuk mund të ndërtohet një gjë kaq e çuditshme. Nëse do të vazhdojë ose jo, çdo ditë që kalon më forcon dyshimin se palët po luajnë në mënyrë të kushtëzuar. Nëse PS fiton qartë, sigurisht që, nuk do të ketë nevojë për PD-në. Nëse jo, PS po demonstron që më mirë lidh koalicion me PD si një aleat i nënshtruar sesa ndonjë tjetër që i ka krijuar probleme në bashkëqeverisje.
Përveç të tjerave, PS duhet të kujdeset për pushtetin vendor që e bashkëqeveris me aleatë që nuk i ka më. Të shohim më tej, por një qeveri e tillë sipas meje nuk mund të këtë asnjë kredibilitet moral.
Në qëndrimet e fushatës elektorale nga Rama dhe Basha bien në sy deklarata për ndryshime kushtetuese dhe ndryshime të Kodit Zgjedhor. A është e rrezikuar demokracia nga ndryshimi i Kushtetutës në dëm të partive të vogla?
E papranueshme dhe dëmshme, pasi të dy palët në marrëveshje kane pasur një detyrim kushtetues për të bërë Kodin Zgjedhor brenda legjislaturës që mbaroi. Komisioni i tyre dështoi me turp dhe me vullnet për ta sabotuar dhe për këtë duhet të mbajnë përgjegjësi.
Këta jo vetëm që nuk bënë Mea culpa, por kanë rënë dakord ta shkatërrojnë demokracinë e brishtë shqiptare me vullnet diabolik. Kjo situatë është plotësisht e njëjta me atë kur shpërtheu Gërdeci dhe në vend që të shihnim gjyqin politikë të qeverisë nga opozita, pamë mjerisht marrëveshjen e 21 prillit 2008 dhe fillimin e betejës së organizuar për të nënshtruar institucionet e pavarura në Shqipëri.
Si e parashikon fundin e “dashurisë” politike Rama-Basha?
“Dashuria politike” në fakt rregulloi edhe klimën për zgjedhjet në Kavajë dhe këtu nuk ka ndonjë gjë të keqe. Politikisht kjo marrëdhënie dashurie me të gjitha ngjyrat e fushatës nuk çudit më njeri. Personalisht mendoj që dashuria tyre politike nuk “riprodhohet” pra nuk lë pasardhës. Pra, kjo është një marrëdhënie që sjell në jetë një pjellë shterpë. Që të jem më ilustrues biologjikisht me termin shterpë ose hibrid, ka një rast të vetëm në shkencën e gjenetikes, sikurse është kryqëzimi i gomarit me pelën që pjell mushkën, por që nuk riprodhohet më. Kjo është arsyeja më e fortë që nuk më bind.
Jun 22, 2017 0
Jun 21, 2017 0
Jun 19, 2017 0
Jun 16, 2017 0
Jun 27, 2017 0
Jun 27, 2017 0
Jun 27, 2017 0
Jun 27, 2017 0
26/06/2017
Pas fitores së thellë të Partisë Socialiste në Tiranë, kryebashkiaku Erion Veliaj ka falënderuar të gjithë qytetarët të cilët sipas tij vlerësuan në këto zgjedhje punën dhe transformimin që ka […]0
26/06/2017 0Në Kavajë është krijuar një situatë e tensionuar mes...
25/06/2017 0Një ngjarje e rëndë ka ndodhur sot në Njësinë...
25/06/2017 0Dy persona janë konfliktuar me njëri tjetrin në një...
25/06/2017 0Kodi Zgjedhor parashikon se përveç votuesit të radhës,...
25/06/2017 0
23/06/2017
Nga Artan Topjana/ Shoqëritë publike të ujësjellës kanalizimeve në vendin tonë gjenden në vështirësi ekonomike, e cila vjen si nga niveli i ulët i arkëtimit të ujit të faturuar dhe problematikave […]0
23/06/2017
Teksa mandati qeverisës është në fund të tij, buxheti i shtetit mbart detyrime të fshehura në më shumë se 300 milionë euro, të cilat nuk janë përfshirë në treguesin e […]0
26/06/2017
Tashmë duket qartë trendi i humbjes së PD-së. Shto apo hiq një mandat në Shkodër apo Tiranë nuk bën asnjë punë në përllogaritjen kombëtare, pasi Edi Rama e ka kapur […]0
25/06/2017
Më shumë se qëndrimet e PS-së se këto janë zgjedhjet më të mira të zhvilluara ndonjë herë, ajo që bie sy është heshtja Partisë Demokratike. Një heshtje që nuk është […]0
27/06/2017
Blendi Fevziu – A do ta ftojë Edi Rama Lulzim Bashën dhe PD në një koalicion të gjerë? Në koalicionin aq të përfolur para zgjedhjeve dhe që synon stabilizimin e […]0
26/06/2017
Lulzim Basha nuk është më surprizë në mefshtësinë e tij prej trashamani në bërjen e hesapeve pa hanxhinë, falë dhe atyre listave të turpshme që propozoi në garë. Nga Enkel […]0
26/06/2017
Shteti do jetë krejt në dorë të tij! Nuk ka më asnjë alibi që dikush po e pengon! Sa për blerjen e votave: jam i bindur që janë blerë! Me […]0
26/06/2017
Vlerësoj se kryetari i sotëm i PD’së, duhet të mburret me kontributin që dha për një Shqipëri ku do vendos votuesi, e jo numëruesi i votave! Pastaj, ai duhet ta […]0
26/06/2017
LSI po ashtu i ka shtuar votat. Ajo pritet jo vetëm të konfirmojë 15 mandatet e 2013 që i mori në koalicion me PS, por mund të shkojë deri në […]0
26/06/2017
Por pyetja që shtrohet tani pas kësaj fitoreje dërrmuese është : Ç’do të ndodhë më pas ? Ç’drejtim do të marrë vendi tani që Timonieri i vetëm do të ketë një mbështetje […]0
26/06/2017
26 qershori i viti 2013 ishte një ditë shumë e vështirë për shumë demokratë, që ishin mësuar të shikonin në krye të Partisë Demokratike Sali Berishën. Në zgjedhjet e 2013-tës […]0
24/06/2017
Çmimi për shijen natyrale të vaniljes është rritur në mbarë botën gjatë viteve të fundit për shkak të përdorimit të gjerë te akullores. “Dhe nuk ka shpresa që çmimi i […]0
24/06/2017
Portokallet jannë ndër frutat më të shëndetshme, të pasura me vitaminë C, A dhe B. Gjithashtu përmbajnë magnez, fosfor, calcium dhe vlera të tjera ushqyese. Zakonisht, pas ngrënies së portokallit […]0
als_Latn als_Latn als_Latn azj_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn zsm_Latn zsm_Latn zsm_Latn zsm_Latn zsm_Latn zsm_Latn zsm_Latn zsm_Latn unk als_Latn als_Latn als_Latn als_Latn als_Latn unk unk als_Latn unk als_Latn unk als_Latn unk als_Latn unk als_Latn unk als_Latn unk als_Latn unk als_Latn unk als_Latn unk als_Latn unk als_Latn unk als_Latn unk als_Latn